Diari Oficial de la Generalitat Valenciana


Sumari del DOGV 4125, del 12-11-2001 (2001/10565)

RESOLUCIÓ de 20 de setembre de 2001, del conseller d'Indústria i Comerç, sobre iniciació de procediment d'expropiació per taxació conjunta.
-------------------------------------------------------------------------------------------------------------------------------------------

### Dades del document

Número de DOGV
:   4125

Data del DOGV
:   12-11-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/10150


Data del document
:   20-09-2001

Organisme emissor
:   Conselleria d'Indústria i Comerç

Tipus de document
:   Resolució

Descriptors 

:   * Xixona
    * administració local
    * expropiació

RESOLUCIÓ de 20 de setembre de 2001, del conseller d'Indústria i Comerç, sobre iniciació de procediment d'expropiació per taxació conjunta. [2001/X10691]
  
Mitjançant Acord de data 12 de juny de 2001, la Comissió Territorial d'Urbanisme d'Alacant va aprovar definitivament la delimitació de l'àrea de reserva de terrenys per a la constitució de patrimoni públic de sòl industrial, al terme municipal de Xixona, amb la relació de propietaris, béns i drets afectats.
  
L'article 33 de la Llei 6/1998, de 13 d'abril, sobre Règim del Sòl i Valoracions, disposa que l'aprovació de plans d'ordenació urbana i de delimitacions d'àmbits de gestió que es desenvolupen per expropiació, implicarà la declaració d'utilitat pública de les obres i la necessitat d'ocupació dels terrenys i edificis corresponents, amb la finalitat d'expropiació o imposició de servituds.
  
La Llei 6/1998, de 13 d'abril, sobre Règim del Sòl i Valoracions, diu en l'article 36 que el preu just dels béns i drets expropiats es determinarà de conformitat amb el que s'ha establit en el títol III de la present llei, mitjançant expedient individualitzat o pel procediment de taxació conjunta; i es remet aquesta regulació a allò que s'ha disposat en els articles 202 a 204 del Reial Decret 3.288/1978, de 25 d'agost, pel qual s'aprova el Reglament de Gestió Urbanística; l'expedient d'expropiació haurà d'incloure els documents assenyalats en l'article 202.
  
Elaborat el projecte d'expropiació de l'àrea de reserva de terrenys no urbanitzables per a la constitució de patrimoni públic de sòl, destinada a la promoció de sòl industrial al polígon industrial l'Espartal, situat al municipi de Xixona, aquest consta dels següents documents:
  
- Determinació del polígon, segons la delimitació ja aprovada, amb els documents que l'identifiquen quant a situació, superfície i límits, acompanyat d'un plànol de situació del terme municipal, una delimitació sobre plànol cadastral i un plànol parcel·lari.
  
- Fixació de preus amb la classificació raonada del sòl, d'acord amb la qualificació urbanística.
  
- Fulls de preu just individualitzat de cada finca, en els quals es contindrà no només el valor del sòl, sinó també el corresponent a les edificacions, obres, instal·lacions i plantacions.
  
- Fulls de preu just que corresponguen a unes altres indemnitzacions.
  
El procediment d'expropiació, en el marc del conveni de col·laboració subscrit l'11 de gener de 2001, entre la Generalitat Valenciana i l'Ajuntament de Xixona, serà realitzat per la Conselleria d'Indústria i Comerç, a través de l'empresa Seguretat i Promoció Industrial Valenciana, SA (SEPIVA), en qualitat de beneficiari de l'expropiació, i d'acord amb l'habilitació realitzada en l'article 3 de la Llei 12/1994, de 28 de desembre, de la Generalitat Valenciana.
  
Per tot això, resolc:
  
Primer
  
Iniciar, de conformitat amb l'Acord de data 12 de juny de 2001 de la Comissió Territorial d'Urbanisme d'Alacant, el procediment d'expropiació per taxació conjunta dels terrenys inclosos en el projecte d'expropiació de l'àrea de reserva de terrenys no urbanitzables per a la constitució de patrimoni públic de sòl, destinada a la promoció de sòl industrial al polígon industrial l'Espartal, situat al municipi de Xixona (Alacant), projecte que queda incorporat a l'expedient.
  
Segon
  
L'esmentat projecte serà sotmés a exposició pública pel termini d'un mes, al Servei Territorial d'Indústria i Energia d'Alacant, situat al c/ Churruca núm. 29 d'Alacant, i a l'Ajuntament de Xixona, on els interessats podran examinar la documentació i formular les reclamacions i observacions que estimen pertinents.
  
Tercer
  
La present resolució se sotmetrà a informació pública mitjançant la inserció d'anuncis en el DOGV, en el BOP i en un periòdic dels de major circulació de la província.
  
Així mateix, la present resolució serà notificada individualment, juntament amb les taxacions, als titulars de béns o drets afectats en l'expedient, mitjançant trasllat literal del corresponent full d'apreciació i de la proposta de fixació dels criteris de valoració.
  
Quart
  
L'Ajuntament de Xixona serà oït en el termini d'un mes, de conformitat amb el que s'ha disposat en l'article 202.5 del Reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
Cinqué
  
La tramitació del procediment d'expropiació serà realitzada pel Servei Territorial d'Indústria i Energia d'Alacant, d'acord amb les competències previstes en el Decret 90/1984, de 30 de juny, del Consell de la Generalitat Valenciana.
  
València, 20 de setembre de 2001.- El conseller d'Indústria i Comerç: Fernando V. Castelló Boronat.
  
Projecte d'expropiació de terrenys per a la constitució de patrimoni públic de sòl. Xixona
  
Relació de béns i drets afectats per l'expropiació